b'\n_START_ARTICLE_\nMednarodni atomski \xc4\x8das\n_START_SECTION_\nRazvoj\n_START_PARAGRAPH_\nPrvotni na\xc4\x8din merjenja \xc4\x8dasa z dolo\xc4\x8danjem vrtenja Zemlje okoli vrtilne osi ni ve\xc4\x8d zadovoljiv, ker na ta na\xc4\x8din lahko dolo\xc4\x8damo \xc4\x8das natan\xc4\x8dno samo do 1/1000 sekunde na dan. Atomski \xc4\x8das pa ima osnovo v nihanjih izsevane svetlobe med to\xc4\x8dno dolo\xc4\x8denima energetskima nivojema v atomih cezija ali vodika. Ta nihanja se ne spreminjajo. Zemlja se na poti okoli Sonca upo\xc4\x8dasnjuje, zato je potrebno zaradi sinhronizacije dodajati prestopne sekunde._NEWLINE_Dolo\xc4\x8danje atomskega \xc4\x8dasa se je pri\xc4\x8delo leta 1955 z uporabo prve cezijeve atomske ure v National Physical Laboratory v Zdru\xc5\xbeenem kraljestvu._NEWLINE_V letu 1961 je pri\xc5\xa1el v uporabo univerzalni koordinirani \xc4\x8das (UTC), ki pa je nezvezna oblika \xc4\x8dasovne lestvice, ki je v resnici v posameznih delih linearna transformacija atomskega \xc4\x8dasa._NEWLINE_V letu 1967 so obnovili definicijo sekunde in jo povezali a cezijevimi atomskimi urami. Leta 1970 so spoznali, da atomske ure ne delajo vse enako zaradi gravitacijskega podalj\xc5\xa1anja \xc4\x8dasa (ure so na razli\xc4\x8dnih te\xc5\xbenostnih potencialih). Atomski \xc4\x8das je tako bil tako odvisen od povpre\xc4\x8dne nadmorske vi\xc5\xa1ine atomskih ur. S pri\xc4\x8detkom na Julijanski dan 2443144,5 (to je 1. januarja 1977 ob 00:00:00) so naredili popravek pri vseh sodelujo\xc4\x8dih urah. Od takrat dalje mednarodni atomski \xc4\x8das meri potek lastnega \xc4\x8dasa na srednji morski gladini (na geoidu). To pomeni, da je to bila realizacija zemeljskega \xc4\x8dasa._NEWLINE_V letu 1990 so opazili, da vse ure ne delujejo enako zaradi razli\xc4\x8dnega sevanja \xc4\x8drnega telesa, ki je odvisno od temperature okolice ure. V letu 1997 so morali zaradi tega spremeniti definicijo sekunde, ki je po novem zahtevala sevanje cezijevega atoma v mirovanju pri temperaturi absolutne ni\xc4\x8dle. Popravek so uvedli v letih od 1995 do 1998, kar je povzro\xc4\x8dilo, da se je atomski \xc4\x8das pospe\xc5\xa1il za 10-14,3.'